**Portret pe malul mării**

*LARISA BĂLAN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fire de nisip prin părul tău,

mai rar pe la tâmple...

Sare din mare pe buza de jos

și în lacrima de pe obrazul stâng...

Ochii tăi, două perle agitate-n văzduh,

iar inima ta e o ancoră azvărlită-n ocean;

o anocoră de lemn, însă...

Suntem doi visători triști,

la noi e mereu zi...

Cu genele lipite de briza mării

ascultăm vibrațiile vâslelor

și cântecul surd al sirenelor...

Suntem goi!

Suntem goi în aminitiri!

Oh, Tu, val spumos, ce păcat

că te-ai lovit de țărmul sufletului meu

și te-ai spart înainte de vreme,

înainte să te fi ascultat într-o scoică...

Poate așa, te-aș fi cunoscut...

P.S.: O să îți trimit, totuși, un mesaj într-o sticlă,

cu speranța naivă că n-o să-l uzi cu amăgiri.